En dansk virksomhed har ved flere lejligheder solgt teknologi til masseovervågning til lande i golfen – med de danske myndigheders velsignelse.

Det afslører Dagbladet Information i dag. Nu skal de ansvarlige ministre for området svare på en række spørgsmål om sagen i et samråd.

© DR Nyheder Overvågning til mellemøstlige regimer Information og BBC har i 13 måneder arbejdet på at afdække, hvordan danske myndigheder tillader salg af udstyr til masseovervågning til flere undertrykkende regimer i Mellemøsten.

Det er Alternativets forsvarsordfører, Rene Gade, og Enhedslistens udenrigsordfører, Nikolaj Willumsen, der har indkaldt ministrene.

Læs også : Stor eksport af dansk masseovervågning til mellemøstlige regimer

Ordførerne vil have svar på, hvordan danske myndigheder kan tillade eksport af teknologi til masseovervågning til lande, der er berygtede for ikke at overholde menneskerettighederne.

- Det er for mig umuligt at forstå, at vi som et land, der går op i menneskerettighederne vælger at se stort på det her, siger Rene Gade.

Han mener, at det underminerer Danmarks etiske troværdighed ved at tillade salget af overvågningssoftwaren.

- Vi sætter erhvervsinteresser foran på en måde, der er ødelæggende for Danmark på lang sigt, siger Rene Gade.

Udenrigsministeriet skal høres